ອະດີດນາຍົກຢູເຄຣນ ຖືກດຳເນີນຄະດີ
ອະດີດນາຍົກລັດຖະມົນຕີ Tymoshenko ຖຶກນຳໂຕຂຶ້ນສານ ທີ່ນະຄອນ Kiev ໃນວັນສຸກມື້ນີ້
ອະດີດນາຍົກລັດຖະມົນຕີຢູເຄຣນພວມຖືກດຳເນີນຄະດີຍ້ອນຖືກກ່າວຫາວ່າ ໃຊ້ອຳນາດໄປ ໃນທາງທີ່ບໍ່ຖືກຕ້ອງ ທ່ານນາງ Yulia Tymoshenko ຊຶ່ງໃນເວລານີ້ເປັນຜູ້ນຳພັກຝ່າຍຄ້ານໃນຢູເຄຣນ ໄດ້ຖືກ ນຳໂຕຂຶ້ນສານໃນວັນສຸກມື້ນີ້ ທີ່ນະຄອນຫຼວງ Kiev ທ່ານນາງຖືກກ່າວຫາວ່າ ໃຊ້ຕຳແໜ່ງໄປໃນທາງຜິດ ໂດຍໄດ້ລົງນາມໃນຂໍ້ຕົກລົງສະບັບນຶ່ງ ກັບມົສກູເພື່ອຊື້ແກັສທຳມະຊາດຈາກຣັດເຊຍໃນລາຄາທີ່ຄະນະສືບສວນເວົ້າວ່າ ສູງເກີນໄປ ທ່ານນາງ Tymoshenko ຍັງສືບຕໍ່ຢືນຢັດວ່າ ທ່ານນາງບໍ່ມີຄວາມຜິດ ແລະເວົ້າວ່າຂໍ້ຫາຕໍ່ ທ່ານນາງນັ້ນ ແມ່ນເປັນສ່ວນນຶ່ງໃນການປຸກລະດົມທີ່ມີຈຸດປະສົງທາງດ້ານການເມືອງຂອງ ປະທານາທິບໍດີຢູເຄຣນທ່ານ Viktor Yanukovych ເພື່ອທັບມ້າງພັກຝ່າຍຄ້ານ ເຈົ້າໜ້າ ທີ່ຫຼາຍໆຄົນທີ່ເຄີຍຮັບໃຊ້ໃນລັດຖະບານຂອງທ່ານນາງໄດ້ຖືກຄຸກແລ້ວໃນເວລານີ້ ທ່ານ Yanukovych ໄດ້ຊະນະທ່ານນາງ Tymoshenko ຢ່າງຫວຸດຫວິດ ໃນການເລືອກ ຕັ້ງປະທານາທິບໍດີຢູເຄຣນໃນປີກາຍນີ້